Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1343

2. Mintavételezés és laboratóriumi vizsgálatok TSE nem kérõdzõ állatokban való elõfordulásának kimutatására 2.1. Ha a TSE gyanúja nem kérõdzõ állatban fordul elõ, akkor el kell végezni az agytörzs kórszövettani vizsgálatát, kivéve, ha az állat veszettségre pozitívnak bizonyult, mert ekkor a TSE gyanúja kizárható. 2.2. Ha a kórszövettani vizsgálat pozitív az állat TSE-ben beteg. 2.3. Ha kórszövettani vizsgálat negatív eredményre vezet, akkor nem kell további vizsgálatot végezni, a TSE jelenlétét ki kell zárni. 2.4. Ha a kórszövettani vizsgálat kétes eredményt ad, akkor megerõsítõ vizsgálatot kell végezni. A megerõsítõ vizsgálat lehet az immuncitokémiai, illetve az immunoblot eljárás vagy a jellegzetes fonalak elektronmikroszkópos kimutatása. Ha ezek bármelyike pozitív eredményre vezet, akkor az állat TSE-ben beteg.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes